CELEX: 31983R1444
Language: el
Date: 1983-06-03 00:00:00
Title: Κανονισμός (ΕΟΚ) αριθ. 1444/83 της Επιτροπής της 3ης Ιουνίου 1983 περί 13ης τροποποιήσεως του κανονισμού (ΕΟΚ) αριθ. 2793/77 περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων

Avis juridique important

|

31983R1444

Κανονισμός (ΕΟΚ) αριθ. 1444/83 της Επιτροπής της 3ης Ιουνίου 1983 περί 13ης τροποποιήσεως του κανονισμού (ΕΟΚ) αριθ. 2793/77 περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων  

Επίσημη Εφημερίδα αριθ. L 146 της 04/06/1983 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 1444/83 ΤΗΣ ΕΠΙΤΡΟΠΗΣ  της 3ης Ιουνίου 1983  περί 13ης τροποποιήσεως του κανονισμού (ΕΟΚ) αριθ. 2793/77 περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 2793/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 188/83 (4), καθορίζει το επίπεδο της ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων, και τη μέγιστη τιμή πωλήσεως που εφαρμόζεται από τα γαλακτοκομεία· ότι, αν ληφθεί υπόψη η εξέλιξη των τιμών της αγοράς, φαίνεται αναγκαίο να προσαρμοσθεί το ύψος της ενισχύσεως και η μέγιστη τιμή πωλήσεως·  ότι το άρθρο 2α του κανονισμού (ΕΟΚ) αριθ. 986/68 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1187/82 (6), προβλέπει ότι οι ενισχύσεις καθορίζονται λαμβανομένης, ιδίως, υπόψη της τιμής παρεμβάσεως του αποκορυφωμένου γάλακτος σε σκόνη· ότι πρέπει, κατά συνέπεια, να προσαρμοσθούν οι όροι χορηγήσεως των ενισχύσεων από της ενάρξεως της γαλακτοκομικής περιόδου· ότι, για να αντιμετωπισθούν διοικητικές δυσχέρειες, και ιδίως ο μηνιαίος λογιστικός μηχανισμός, πρέπει να προβλεφθεί η προσαρμογή του καθεστώτος κατά την έναρξη του επόμενου μήνα· ότι επί της αυτής ευκαιρίας πρέπει να προσαρμοσθεί το καθεστώς βάσει της αποκτηθείσας πείρας·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2793/77 τροποποιείται ως εξής:  1. Στο άρθρο 1 παράγραφος 2:  το ποσό των «9,40 ECU ανά 100 χιλιόγραμμα» αντικαθίσταται από το ποσό των «9,60 ECU ανά 100 χιλιόγραμμα».  2. Το άρθρο 3 παράγραφος 1 υπό γ) αντικαθίσταται από το εξής κείμενο:  «γ) αν το γαλακτοκομείο έχει τηρήσει:  - για το αποκορυφωμένο αυτό γάλα, μία ανώτατη τιμή πωλήσεως στη θύρα του γαλακτοκομείου 2,06 ECU ανά 100 χιλιόγραμμα,  - για το αποκορυφωμένο γάλα που αναφέρεται στο άρθρο 4 παράγραφος 1 υπό γ) τρίτη περίπτωση και στο άρθρο 4 παράγραφος 2 τρίτη περίπτωση, μία ανώτατη τιμή πωλήσεως στη θύρα του γαλακτοκομείου 5,21 ECU ανά 100 χιλιόγραμμα.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων  Εφαρμόζεται από την 1η Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 321 της 16. 12. 1977, σ. 30.  (4) ΕΕ αριθ. L 25 της 27. 1. 1983, σ. 14.  (5) ΕΕ αριθ. L 169 της 18. 7. 1968, σ. 4.  (6) ΕΕ αριθ. L 140 της 20. 5. 1982, σ. 6.